CELEX: 52009PC0596
Language: el
Date: 2009-10-29
Title: Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στη Βοσνία-Ερζεγοβίνη (SEC(2009)1459}

Σημαντική ανακοίνωση νομικού περιεχομένου

|

52009PC0596

Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στη Βοσνία-Ερζεγοβίνη (SEC(2009)1459}  /* COM/2009/0596 τελικό- CNS 2009/0166 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.10.2009COM(2009) 596 τελικό2009/0166 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη Βοσνία-Ερζεγοβίνη (SEC(2009)1459}ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |11 | Αιτιολογία και στόχοι της πρότασης Η Επιτροπή προτείνει τη χορήγηση μακροοικονομικής χρηματοδοτικής συνδρομής (ΜΧΣ) στη Βοσνία-Ερζεγοβίνη υπό τη μορφή δανείου, με σκοπό τη στήριξη της οικονομικής σταθεροποίησης στη Βοσνία-Ερζεγοβίνη και τη χρηματοδότηση του ισοζυγίου εξωτερικών συναλλαγών της, καθώς και των δημοσιονομικών αναγκών που έχει διαπιστώσει το ΔΝΤ. Η προτεινόμενη συνδρομή θα υποστηρίξει το πρόγραμμα των αρχών που περιλαμβάνει τις απαραίτητες φορολογικές προσαρμογές και δομικές μεταρρυθμίσεις με σκοπό την εξασφάλιση βιώσιμων δημοσιονομικών και εξωτερικών λογαριασμών. Θα συμβάλει στην αντιμετώπιση, από τη Βοσνία-Ερζεγοβίνη, των συνεπειών της παγκόσμιας χρηματοπιστωτικής κρίσης. Η προτεινόμενη κοινοτική μακροοικονομική χρηματοδοτική συνδρομή θα συμπληρώνει τη στήριξη από μέρους του ΔΝΤ, η οποία προβλέπεται στο πλαίσιο της συμφωνίας stand-by που ενέκρινε το Συμβούλιο του ΔΝΤ στις 8 Ιουλίου 2009, καθώς και τη στήριξη από μέρους της Παγκόσμιας Τράπεζας που θα λάβει τη μορφή δανείων για τη στήριξη του προϋπολογισμού. Η κοινοτική ΜΧΣ θα είναι έκτακτη και χρονικά περιορισμένη, ενώ θα εξαρτάται, ιδίως, από την πρόοδο στην εφαρμογή του τρέχοντος προγράμματος του ΔΝΤ και από την επιτυχή εκπλήρωση των όρων οικονομικής πολιτικής που θα προσαρτηθούν στην εν λόγω συνδρομή. Ενόψει των χρηματοδοτικών αναγκών που διαπιστώθηκαν για το 2010, είναι σημαντικό να εκταμιευθεί η κοινοτική μακροοικονομική χρηματοδοτική συνδρομή προς τη Βοσνία-Ερζεγοβίνη πριν από τα τέλη του 2010. |120 | Γενικό πλαίσιο Το 2008, η αύξηση του πραγματικού ΑΕΠ υποχώρησε στο 5,4% από 6,8% που είχε σημειωθεί το 2007. Οι επιπτώσεις της παγκόσμιας οικονομικής και χρηματοπιστωτικής κρίσης άρχισαν να γίνονται αισθητές στη Βοσνία-Ερζεγοβίνη το τελευταίο τρίμηνο του 2008. Η οικονομική δραστηριότητα στους κλάδους των κατασκευών, της μεταλλουργίας και της αυτοκινητοβιομηχανίας, αλλά και στον τομέα των υπηρεσιών επιβραδύνθηκε και οι επιχειρήσεις άρχισαν να απολύουν εργαζομένους. Η δυναμική των συναλλαγών επιβραδύνθηκε δραστικά και η οικονομική σταθερότητα απειλήθηκε τον Οκτώβριο του 2008 όταν αποσύρθηκαν περίπου 12% των καταθέσεων σε έναν μόλις μήνα. Ενώ η κατάσταση στις εσωτερικές χρηματιστικές αγορές σταθεροποιήθηκε γρήγορα, η επιβράδυνση της οικονομικής δραστηριότητας συνεχίστηκε το 2009, καθώς η εγχώρια ζήτηση συρρικνώθηκε. Ωστόσο, διαθέσιμοι βραχυπρόθεσμοι δείκτες, όπως η βιομηχανική παραγωγή, παρουσιάζουν ανομοιόμορφη εικόνα: Ενώ η βιομηχανική παραγωγή μειώθηκε κατά 10,4% σε ετήσια βάση το πρώτο εξάμηνο του 2009 στην Ομοσπονδία της Βοσνίας-Ερζεγοβίνης (που αντιπροσωπεύει τα δύο τρίτα περίπου της οικονομίας της χώρας), αυξήθηκε τουναντίον κατά 17,1% στη Republika Srpska (που αντιπροσωπεύει περίπου το υπόλοιπο ένα τρίτο της οικονομίας). Ωστόσο, η αύξηση στη Republika Srpska οφείλεται σχεδόν εξ ολοκλήρου στην επαναλειτουργία ενός διυλιστηρίου πετρελαίου το Δεκέμβριο του 2008. Η ετήσια μεταβολή, για ολόκληρη τη χώρα, του δείκτη τιμών καταναλωτή είχε αρνητικό πρόσημο το Μάιο του 2009 και έπεσε στο -1,8% τον Ιούνιο, σε σχέση με το μέγιστο που παρατηρήθηκε (σχεδόν 10%) τον Ιούλιο του 2008. Ο κινητός μέσος ρυθμός πληθωρισμού δωδεκαμήνου έπεσε στο 3,8% τον Ιούνιο, σε σύγκριση με το 7,4% το 2008. Οι προοπτικές για το τρέχον έτος και για τα επόμενα έτη παραμένουν δυσοίωνες. Το μακροοικονομικό σενάριο που περιγράφεται στο πρόγραμμα του ΔΝΤ για το 2007 χαρακτηρίζεται από μηδενική πιστωτική αύξηση, χαμηλές ΑΞΕ και περικοπές δημοσιονομικών δαπανών, οδηγώντας σε έντονη μείωση της εγχώριας ζήτησης, εξίσου κατανεμημένη μεταξύ των επενδύσεων και της κατανάλωσης. Το ΑΕΠ αναμένεται να συρρικνωθεί κατά 3% το 2009 και να ανακάμψει ελαφρά μόνο κατά 0,5% το 2010. Το έλλειμμα του ισοζυγίου τρεχουσών συναλλαγών διευρύνθηκε σε 14,7% του ΑΕΠ το 2008, σημειώνοντας αύξηση σε σχέση με το 12,7% το 2007. Το αποτέλεσμα αυτό οφείλεται κυρίως στην πορεία των παγκόσμιων τιμών και της εσωτερικής ζήτησης κατά το πρώτο εξάμηνο του 2008 που οδήγησαν σε αύξηση του εμπορικού ελλείμματος. Το έλλειμμα χρηματοδοτήθηκε εξίσου, κατά το μάλλον ή ήττον, από τις άμεσες ξένες επενδύσεις και από νέο δανεισμό από το εξωτερικό. Ωστόσο, η δυναμική των εμπορικών συναλλαγών επιβραδύνθηκε προς το τέλος του 2008 λόγω της μειωμένης ζήτησης, με τις εισαγωγές να μειώνονται ταχύτερα από τις εξαγωγές. Το μηνιαίο εμπορικό έλλειμμα βελτιώθηκε το Νοέμβριο του 2008, για πρώτη φορά εδώ και πάνω από δύο χρόνια. Το πρώτο εξάμηνο του 2009, η μείωση των εισαγωγών (25,3%) υπερέβη τη μείωση των εξαγωγών (23,4%), με αποτέλεσμα να βελτιωθεί το εμπορικό έλλειμμα κατά 26,7%. Κατά συνέπεια, το έλλειμμα του ισοζυγίου τρεχουσών συναλλαγών μειώθηκε περισσότερο από το ήμισυ σε ετήσια βάση το πρώτο τρίμηνο, ανερχόμενο πλέον 10% περίπου του ΑΕΠ. Η μείωση αυτή οφειλόταν κυρίως στις εξελίξεις στις εμπορικές συναλλαγές, αλλά επίσης σε ελαφρά άνοδο των τρεχουσών μεταβιβάσεων, καθώς τα επίσημα εμβάσματα ήταν κατά 6,4% υψηλότερα σε ετήσια βάση. Τα επίσημα συναλλαγματικά αποθέματα μειώθηκαν κατά 16,8% έως τον Ιούνιο του 2009, σε σχέση με την αιχμή που σημειώθηκε το Σεπτέμβριο 2008. Εξακολουθούν πάντως να βρίσκονται στο 23% του ΑΕΠ, καλύπτοντας εισαγωγές άνω των πέντε μηνών. Στις αρχές του 2009, ο αντίκτυπος της οικονομικής επιβράδυνσης κατέστη ολοένα πιο αισθητός στους δημόσιους προϋπολογισμούς. Σε μια προσπάθεια να μετριασθούν οι επιπτώσεις αυτές, το Εθνικό Δημοσιονομικό Συμβούλιο αποδέσμευσε περίπου 90 εκατομμύρια ευρώ το πρώτο τρίμηνο του 2009 από κεφάλαια που κληροδοτήθηκαν από τα περιουσιακά στοιχεία της πρώην Γιουγκοσλαβίας τα οποία αποτελούν μέρος των αποθεματικών της κεντρικής τράπεζας. Πάντως, το ποσό αυτό αποδείχτηκε ανεπαρκές καθώς τα δημόσια οικονομικά υπέστησαν ολοένα μεγαλύτερες πιέσεις λόγω μείωσης των εσόδων και υψηλών ανειλημμένων δαπανών. Αντιμέτωπες με το επιδεινούμενο οικονομικό περιβάλλον και την κληρονομιά λανθασμένων δημοσιονομικών πολιτικών, οι αρχές σε όλα τις βαθμίδες διακυβέρνησης, εκπροσωπούμενες από Εθνικό Δημοσιονομικό Συμβούλιο, ολοκλήρωσαν στις αρχές Μαΐου του 2009 τις διαπραγματεύσεις με το Διεθνές Νομισματικό Ταμείο σχετικά με τη σύναψη συμφωνίας Stand-By που περιλαμβάνει δεσμεύσεις για μια σειρά διαρθρωτικών μεταρρυθμίσεων και μέτρων δημοσιονομικής προσαρμογής. Μετά την εφαρμογή των προκαταρκτικών μέτρων που συμφωνήθηκαν με το ΔΝΤ (κυρίως τη θέσπιση τριετούς δημοσιονομικού πλαισίου από το Εθνικό Δημοσιονομικό Συμβούλιο και την επανισοσκέλιση των προϋπολογισμών σε όλες τις κρατικές βαθμίδες, που θα πρέπει να οδηγήσει σε αναμενόμενο ενοποιημένο δημοσιονομικό έλλειμμα 4,7% του ΑΕΠ αντί για 7,8% χωρίς προσαρμογή), το Συμβούλιο του Ταμείου ενέκρινε στις 8 Ιουλίου 2009 το δάνειο των 1,5 δισεκατομμυρίων ευρώ, διάρκειας τριών ετών. Η πρώτη δόση των 203 εκατομμυρίων ευρώ περίπου εκταμιεύθηκε άμεσα. |130 | Υφιστάμενες διατάξεις στον τομέα τον οποίο αφορά η πρόταση Ουδεμία |140 | Συνοχή με τις λοιπές πολιτικές και τους στόχους της Ένωσης Η πρόταση αποσκοπεί στη στήριξη του προγράμματος οικονομικής σταθεροποίησης της Βοσνίας-Ερζεγοβίνης στην παρούσα οικονομική συγκυρία. Είναι συμπληρωματική: αφενός του ευρωπαϊκού σχεδίου για την ανάκαμψη της οικονομίας που εγκρίθηκε από το Συμβούλιο προκειμένου να ισχυροποιηθούν και να συντονιστούν οι πολιτικές των κρατών μελών της ΕΕ για την αντιμετώπιση της κρίσης στην Ευρωπαϊκή ΄Ενωση, και αφετέρου της διαδικασίας σταθεροποίησης και σύνδεσης με υποψήφιες χώρες και δυνητικά υποψήφιες χώρες, που αποβλέπει στη στήριξη πιθανών μελλοντικών κρατών μελών κατά την προενταξιακή πορεία, ειδικότερα, σύμφωνα με τα οικονομικά κριτήρια προσχώρησης που συμφωνήθηκαν στην Κοπεγχάγη, και κυρίως η δημιουργία μιας λειτουργούσας οικονομίας της αγοράς, απαιτείται από τις ενδιαφερόμενες χώρες να έχουν εδραιώσει τη μακροοικονομική σταθερότητα. |Διαβούλευση με τα ενδιαφερόμενα μέρη και εκτίμηση αντίκτυπου |Διαβούλευση με τους ενδιαφερόμενους |219 | Οι υπηρεσίες της Επιτροπής επικοινώνησαν με τις αρχές της Βοσνίας, το Διεθνές Νομισματικό Ταμείο και την Παγκόσμια Τράπεζα στο πλαίσιο της εκπόνησης της παρούσας πρότασης της Επιτροπής προκειμένου να συζητήσουν τις ανάγκες συνδρομής. Πριν υποβάλει την πρότασή της η Επιτροπή συμβουλεύθηκε την Οικονομική και Δημοσιονομική Επιτροπή, η οποία δεν προέβαλε αντιρρήσεις. Μετά την έγκριση της απόφασης του Συμβουλίου, οι υπηρεσίες της Επιτροπής θα διαπραγματευθούν με τις αρχές της Βοσνίας-Ερζεγοβίνης μνημόνιο συμφωνίας και συμφωνία δανειοδότησης ώστε να καθοριστούν οι λεπτομέρειες υλοποίησης της συνδρομής. |Συγκέντρωση και αξιοποίηση εμπειρογνωμοσύνης |229 | Θα πραγματοποιηθεί επιχειρησιακή αξιολόγηση της ποιότητας και αξιοπιστίας των δημόσιων χρηματοδοτικών κυκλωμάτων και διοικητικών ελέγχων της Βοσνίας-Ερζεγοβίνης με τη βοήθεια εξωτερικών συμβούλων τους οποίους θα ορίσει η Επιτροπή. |230 | Εκτίμηση επιπτώσεων Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών της Βοσνίας-Ερζεγοβίνης και με τον τρόπο αυτόν θα συμβάλει στην ελάττωση των χρηματοδοτικών περιορισμών για την εφαρμογή του οικονομικού προγράμματος των αρχών της χώρας και στη χρηματοδότηση του δημοσιονομικού ελλείμματος. Η μακροοικονομική χρηματοδοτική συνδρομή θα στηρίξει περαιτέρω τους γενικούς στόχους του προγράμματος σταθεροποίησης που συμφωνήθηκαν με το ΔΝΤ, το οποίο αποβλέπει ειδικότερα στη βελτίωση της δημοσιονομικής βιωσιμότητας της χώρας βραχυπρόθεσμα και μεσοπρόθεσμα. Η χρηματοδότηση έργων ή/και η τεχνική βοήθεια δεν θα είναι κατάλληλες για την υλοποίηση των μακροοικονομικών αυτών στόχων. Όταν αποβλέπουν στη στήριξη του ισοζυγίου πληρωμών και του προϋπολογισμού, όπως προτείνεται στην περίπτωση της Βοσνίας-Ερζεγοβίνης, οι εκταμιεύσεις συμβάλλουν στον σχηματισμό αποθεματικών στην Κεντρική Τράπεζα σύμφωνα με το πρόγραμμα μακροοικονομικής σταθεροποίησης και μπορούν επίσης να διατεθούν για τη χρηματοδότηση του δημοσιονομικού ελλείμματος. Η συνδρομή της ΕΚ θα στηρίξει επίσης τις προσπάθειες των αρχών να εφαρμόσουν τις βραχυπρόθεσμες και μεσοπρόθεσμες πολιτικές που προσδιορίστηκαν στην Εταιρική Σχέση της ΕΕ με τη Βοσνία-Ερζεγοβίνη. |Νομικά στοιχεία της πρότασης |305 | Συνοπτική παρουσίαση των προτεινόμενων μέτρων Η Κοινότητα θα χορηγήσει στη Βοσνία-Ερζεγοβίνη μακροοικονομική χρηματοδοτική συνδρομή με τη μορφή δανείου. Προς το σκοπό αυτό, η Επιτροπή εξουσιοδοτείται να δανειστεί ποσό έως 100 εκατομμύρια ευρώ στις κεφαλαιαγορές ή από χρηματοδοτικούς οργανισμούς. Η συνδρομή θα διατεθεί σε δύο δόσεις. Η μέγιστη μέση διάρκεια του δανείου δεν υπερβαίνει τα 15 έτη. Τη συνδρομή θα διαχειρίζεται η Επιτροπή, η οποία θα συμφωνήσει με τις αρχές τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων του δανείου. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η συνδρομή θα συνάδει πλήρως με τους μακροοικονομικούς στόχους που έχουν τεθεί στο πρόγραμμα του ΔΝΤ και στα έγγραφα οικονομικής πολιτικής, όπως είναι το «γενικό πλαίσιο δημοσιονομικής ισορροπίας και δημοσιονομικών πολιτικών της Βοσνίας-Ερζεγοβίνης». Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στην Ευρωπαϊκή Εταιρική Σχέση μεταξύ της ΕΕ και της Βοσνίας-Ερζεγοβίνης, που εγκρίθηκε το Φεβρουάριο του 2008. Όσον αφορά τους ειδικούς όρους οικονομικής πολιτικής από τους οποίους εξαρτάται η εκταμίευση των δόσεων του δανείου, η Επιτροπή σκοπεύει να επικεντρωθεί σε ένα περιορισμένο αριθμό τομέων, περιλαμβανομένης ιδίως της διαχείρισης των δημοσίων οικονομικών. Επίσης, η Επιτροπή μπορεί να στοχεύσει σε συγκεκριμένες πολιτικές ιδιαίτερης σημασίας, όπως οι προτεραιότητες που προσδιορίστηκαν στην Ευρωπαϊκή Εταιρική Σχέση μεταξύ ΕΕ και Βοσνίας-Ερζεγοβίνης και στην έκθεση προόδου του 2009 που προβλέπεται να εγκριθεί τον Οκτώβριο του 2009, ή σε μέτρα που θα κριθούν κατάλληλα μετά την προαναφερθείσα επιχειρησιακή αξιολόγηση. |310 | Νομική βάση Άρθρο 308 της Συνθήκης. |329 | Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους: |331 | Το ποσό της νέας προτεινόμενης συνδρομής – έως 100 εκατ. ευρώ – αντιστοιχεί στο 77% περίπου των εναπομενουσών αναγκών εξωτερικής χρηματοδότησης της Βοσνίας-Ερζεγοβίνης για το 2010, πέραν της μακροοικονομικής στήριξης που παρέχεται από το ΔΝΤ και την Παγκόσμια Τράπεζα. Το υπόλοιπο (30 εκατομμύρια ευρώ) θα καλυφθεί με αναστολή του χρέους από τη Λέσχη του Λονδίνου. Η υψηλή αυτή συμμετοχή από την Κοινότητα λαμβάνει υπόψη την τρέχουσα εξαιρετική συγκυρία, καθώς η εξέλιξη της οικονομικής κρίσης έχει σοβαρό αντίκτυπο στην οικονομία της Βοσνίας-Ερζεγοβίνης. |Επιλογή μέσων |341 | Προτεινόμενα μέσα: άλλα. |342 | Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνον ad hoc αποφάσεις του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για την παρούσα συνδρομή. |Δημοσιονομικές επιπτώσεις |401 | Σύμφωνα με τον κανονισμό για το Ταμείο εγγυήσεων[1], η τροφοδότηση δανείου 100 εκατομμυρίων ευρώ που θα εκταμιευθούν το 2010 θα λάβει χώρα το 2012 και θα ανέλθει σε ανώτατο ύψος 9 εκατομμυρίων ευρώ. |Πρόσθετες πληροφορίες |Η πρόταση περιλαμβάνει ρήτρα επανεξέτασης / αναθεώρησης / λήξης ισχύος. |533 | Η πρόταση καθορίζει περιορισμένη περίοδο διαθεσιμότητας. |2009/0166 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη Βοσνία-ΕρζεγοβίνηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα ακόλουθα:(1) Οι σχέσεις μεταξύ της Βοσνίας-Ερζεγοβίνης και της Ευρωπαϊκής ΄Ενωσης αναπτύσσονται στο πλαίσιο της Διαδικασίας Σταθεροποίησης και Σύνδεσης και της Ευρωπαϊκής Εταιρικής Σχέσης. H Βοσνία-Ερζεγοβίνη και η Επιτροπή υπέγραψαν στις 16 Ιουνίου 2008 συμφωνία σταθεροποίησης και σύνδεσης και την ενδιάμεση συμφωνία για το εμπόριο και συναφή θέματα.(2) Η οικονομία της Βοσνίας πλήττεται ολοένα και περισσότερο από τη διεθνή οικονομική και χρηματοπιστωτική κρίση από το τέταρτο τρίμηνο του 2008, με μείωση της παραγωγής και του εμπορίου, καθώς και μείωση των δημοσιονομικών εσόδων.(3) Η χρηματοδοτική συνδρομή του Διεθνούς Νομισματικού Ταμείου (ΔΝΤ) στηρίζει την οικονομική σταθεροποίηση και ανάκαμψη της Βοσνίας-Ερζεγοβίνης. Τον Μάιο του 2009, οι αρχές της Βοσνίας συμφώνησαν με το ΔΝΤ σε ένα νέο πρόγραμμα εκταμιεύσεων ύψους 1,15 δισ. ευρώ για περίοδο τριών ετών, το οποίο εγκρίθηκε από το Συμβούλιο του ΔΝΤ τον Ιούλιο 2009.(4) Η Βοσνία-Ερζεγοβίνη ζήτησε πρόσθετη μακροοικονομική χρηματοδοτική συνδρομή από την Κοινότητα λόγω της επιδείνωσης της οικονομικής κατάστασης και των προοπτικών.(5) Δεδομένου ότι, με βάση τις παραδοχές του ΔΝΤ, εξακολουθεί να υφίσταται έλλειμμα χρηματοδότησης το 2010 στο ισοζύγιο πληρωμών, η χορήγηση μακροοικονομικής χρηματοδοτικής συνδρομής θεωρείται κατάλληλη απάντηση στο αίτημα της Βοσνίας-Ερζεγοβίνης κάτω από τις τρέχουσες εξαιρετικές περιστάσεις, για τη στήριξη της οικονομικής σταθεροποίησης σε συνδυασμό με το τρέχον πρόγραμμα του ΔΝΤ. Η παρούσα χρηματοδοτική συνδρομή αναμένεται επίσης να συμβάλει στην μείωση των αναγκών χρηματοδότησης του προϋπολογισμού.(6) Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να ληφθούν από τη Βοσνία-Ερζεγοβίνη τα κατάλληλα μέτρα πρόληψης και καταπολέμησης της απάτης, της διαφθοράς και όλων των παρατυπιών που συνδέονται με τη συνδρομή αυτή και να προβλεφθούν έλεγχοι από την Επιτροπή και το Ελεγκτικό Συνέδριο.(7) Η αποδέσμευση της Κοινοτικής μακροοικονομικής χρηματοδοτικής συνδρομής δεν θίγει τις εξουσίες της αρμόδιας για τον προϋπολογισμό αρχής.(8) Η διαχείριση της συνδρομής αυτής πρέπει να ανατεθεί στην Επιτροπή, σε συνεργασία με την Οικονομική και Δημοσιονομική Επιτροπή.(9) Η Συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από εκείνες του άρθρου 308,ΑΠΟΦΑΣΙΖΕΙ:Άρθρο 11. Η Κοινότητα θέτει στη διάθεση της Βοσνίας-Ερζεγοβίνης μακροοικονομική χρηματοδοτική συνδρομή με τη μορφή δανειακής διευκόλυνσης ανώτατου ποσού 100 εκατ. ευρώ σε κεφάλαιο και μέγιστης μέσης διάρκειας 15 ετών, με σκοπό τη στήριξη της οικονομικής σταθεροποίησης της Βοσνίας-Ερζεγοβίνης και την ελάφρυνση των αναγκών της όσον αφορά το ισοζύγιο πληρωμών και τον προϋπολογισμό, οι οποίες προσδιορίστηκαν στο τρέχον πρόγραμμα του ΔΝΤ.2. Προς το σκοπό αυτό, εξουσιοδοτείται η Επιτροπή να δανειστεί τους αναγκαίους πόρους εξ ονόματος της Ευρωπαϊκής Κοινότητας.3. Την εκταμίευση της Κοινοτικής χρηματοδοτικής συνδρομής διαχειρίζεται η Επιτροπή κατά τρόπο συνεπή προς τις συμφωνίες ή τις συνεννοήσεις μεταξύ του ΔΝΤ και της Βοσνίας-Ερζεγοβίνης.4. Η χρηματοδοτική συνδρομή της Κοινότητας χορηγείται για δύο έτη, αρχής γενομένης από την πρώτη ημέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Εφόσον το απαιτήσουν οι περιστάσεις, ωστόσο, η Επιτροπή μπορεί να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διαθεσιμότητας της ενίσχυσης κατά ένα έτος, το πολύ.Άρθρο 21. Η Επιτροπή εξουσιοδοτείται να συμφωνήσει με τις αρχές της Βοσνίας-Ερζεγοβίνης, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής που συνοδεύουν την Κοινοτική μακροοικονομική χρηματοδοτική συνδρομή, οι οποίοι πρόκειται να καθοριστούν σε μνημόνιο συμφωνίας. Οι όροι πρέπει να συνάδουν με τις συμφωνίες ή τις συνεννοήσεις μεταξύ του ΔΝΤ και της Βοσνίας-Ερζεγοβίνης. Οι λεπτομερείς χρηματοδοτικοί όροι της συνδρομής ορίζονται σε Συμφωνία Δανειοδότησης που πρόκειται να συναφθεί μεταξύ της Επιτροπής και των αρχών της Βοσνίας-Ερζεγοβίνης.2. Κατά την υλοποίηση της κοινοτικής χρηματοδοτικής συνδρομής, η Επιτροπή παρακολουθεί την αξιοπιστία των ρυθμίσεων χρηματοδοτικής διαχείρισης, των διοικητικών διαδικασιών και των μηχανισμών εσωτερικού και εξωτερικού ελέγχου της Βοσνίας-Ερζεγοβίνης που υπεισέρχονται στην υλοποίηση της εν λόγω συνδρομής.3. Η Επιτροπή ελέγχει σε τακτά διαστήματα εάν οι οικονομικές πολιτικές της Βοσνίας-Ερζεγοβίνης είναι σύμφωνες με τους στόχους της Κοινοτικής συνδρομής και εάν πληρούνται ικανοποιητικά οι συμφωνηθέντες όροι οικονομικής πολιτικής. Στο πλαίσιο αυτό, η Επιτροπή έχει στενή συνεργασία με το Διεθνές Νομισματικό Ταμείο και την Παγκόσμια Τράπεζα και, εφόσον απαιτείται, με την Οικονομική και Δημοσιονομική Επιτροπή.Άρθρο 31. Η κοινοτική χρηματοδοτική συνδρομή διατίθεται από την Επιτροπή στη Βοσνία-Ερζεγοβίνη μέσω δύο δόσεων δανείου, βάσει των όρων της παραγράφου 2. Το ύψος εκάστης δόσης του δανείου θα καθοριστεί στο μνημόνιο συμφωνίας.2. Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση των όρων οικονομικής πολιτικής που περιέχονται στο μνημόνιο συμφωνίας. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.3. Τα κοινοτικά κονδύλια καταβάλλονται στην Κεντρική Τράπεζα της Βοσνίας-Ερζεγοβίνης. Με την επιφύλαξη των όρων που πρόκειται να διατυπωθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, το αντίστοιχο ποσό των κονδυλίων αυτών, εκφρασμένο σε τοπικό νόμισμα, δύναται να μεταφερθεί στα Δημόσια ταμεία της Βοσνίας-Ερζεγοβίνης και των συστατικών της οντοτήτων ως τελικών αποδεκτών.Άρθρο 41. Οι δανειοληπτικές και δανειοδοτικές πράξεις της Κοινότητας που αναφέρονται στην παρούσα απόφαση διενεργούνται σε ευρώ με την ίδια τοκοφόρο ημερομηνία και δεν συνεπάγονται για την Κοινότητα μετατροπή των προθεσμιών λήξης, ούτε ανάληψη κινδύνων συναλλάγματος ή επιτοκίου, ή άλλου εμπορικού κινδύνου.2. Η Επιτροπή λαμβάνει τα κατάλληλα μέτρα, εφόσον ζητηθεί από τη Βοσνία-Ερζεγοβίνη, προκειμένου να διασφαλίσει την προσθήκη στους όρους και τις προϋποθέσεις του δανείου ρήτρας πρόωρης εξόφλησης και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.3. Κατόπιν αιτήματος της Βοσνίας-Ερζεγοβίνης, και εφόσον η συγκυρία επιτρέπει μείωση του επιτοκίου του δανείου, η Επιτροπή μπορεί να αναχρηματοδοτήσει το σύνολο ή μέρος των αρχικών δανειοληπτικών πράξεών της ή να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής διενεργούνται υπό τους όρους που προβλέπονται στην παράγραφο 1 και δεν έχουν ως αποτέλεσμα την παράταση της μέσης διάρκειας των οικείων ληφθέντων δανείων, ούτε την αύξηση του υπολοίπου κεφαλαίου που οφείλεται κατά την ημερομηνία διεξαγωγής των πράξεων αυτών.4. Το σύνολο των εξόδων της Κοινότητας που απορρέουν από τις δανειοληπτικές και δανειοδοτικές πράξεις στο πλαίσιο της παρούσας απόφασης βαρύνουν τη Βοσνία-Ερζεγοβίνη.5. Η Οικονομική και Δημοσιονομική Επιτροπή ενημερώνεται για εξελίξεις αναφορικά με τις πράξεις που αναφέρονται στις παραγράφους 2 και 3.Άρθρο 5Η Κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[4], και τους κανόνες εφαρμογής του[5]. Ειδικότερα, το μνημόνιο συμφωνίας και η συμφωνία δανεισμού που πρόκειται να συναφθούν με τις αρχές της Βοσνίας-Ερζεγοβίνης προβλέπουν τη λήψη κατάλληλων μέτρων από τη Βοσνία-Ερζεγοβίνη για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας σε σχέση με τη συνδρομή. Προβλέπουν επίσης την πραγματοποίηση ελέγχων από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση, επιτόπιων.Άρθρο 6Η Επιτροπή υποβάλλει, έως τις 31 Αυγούστου εκάστου έτους, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Βοσνίας-Ερζεγοβίνης, και της απόφασης της Επιτροπής να εκταμιεύσει τη δόση της συνδρομής.Άρθρο 7Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης .Βρυξέλλες, […]Για το ΣυμβούλιοΟ Πρόεδρος […]ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στη Βοσνία-Ερζεγοβίνη2. ΠΛΑΙΣΙΟ ΔΒΔ / ΠΒΔΤομέας (-είς) πολιτικής και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)) περιλαμβανομένων των ονομασιών τους:01 04 01 14 Τροφοδότηση του Ταμείου Εγγυήσεων3.2. Διάρκεια της δράσης και της δημοσιονομικής επίπτωσης:Αρχής γενομένης το 2010, όλες οι εκταμιεύσεις θα πρέπει να πραγματοποιηθούν σε δύο δόσεις το 2010 (δεύτερο και τέταρτο τρίμηνο). Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή του προϋπολ. | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01.04.01.14 | Υποχρ. | Διαχ. | ΟΧΙ | ΟΧΙ | ΟΧΙ | Αριθ. 4 |Συνδρομή με τη μορφή δανείου01 04 01 14 Τροφοδότηση του Ταμείου ΕγγυήσεωνΤο Ταμείο Εγγυήσεων για τις εξωτερικές δράσεις πρέπει να τροφοδοτείται σύμφωνα με τον κανονισμό που διέπει το Ταμείο, όπως τροποποιήθηκε. Σύμφωνα με τον κανονισμό αυτό, τα δάνεια δεν καλύπτουν πλέον το συνολικό ποσό κατά το χρόνο έκδοσης της απόφασης, αλλά βασίζονται στο οφειλόμενο ποσό στο τέλος του έτους. Το ποσό τροφοδότησης υπολογίζεται στην αρχή του έτους "ν", ως η διαφορά μεταξύ του ποσού-στόχου και της αξίας των καθαρών διαθεσίμων του Ταμείου στο τέλος του έτους "ν–1". Το εν λόγω ποσό της τροφοδότησης εισάγεται το έτος "ν" στο προσχέδιο προϋπολογισμού του έτους "ν+1" και καταβάλλεται πραγματικά με μια πράξη στην αρχή του έτους "ν+1" από το κονδύλιο «Τροφοδότηση του Ταμείου Εγγυήσεων» (γραμμή προϋπολογισμού 01 04 01 14).Κατά συνέπεια, για τον υπολογισμό της τροφοδότησης του Ταμείου θα ληφθεί υπόψη ποσοστό 9% (9 εκατ. ευρώ κατ' ανώτατο όριο) του πραγματικά εκταμιευθέντος ποσού στο ποσό-στόχο στο τέλος του έτους "ν-1"01 04 01 04 – "Εγγύηση της Ευρωπαϊκής Κοινότητας για τα κοινοτικά δάνεια που προορίζονται για μακροοικονομική χρηματοδοτική συνδρομή σε τρίτες χώρες "Τα κονδύλια του πρoϋπoλoγισμoύ (με την εγγραφή "π.υ."), που αvτικατoπτρίζoυv την εγγύηση του πρoϋπoλoγισμoύ για το δάνειο (100 εκατ. ευρώ), θα εvεργoπoιηθoύv μόνο σε περίπτωση κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.  4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2009 | 2010 | Σύνολο |Επιχειρησιακές δαπάνες[6] |Πιστώσεις ανάληψης υποχρεώσεων (ΠΑΥ) | 8.1. | α | 0 | 0 |Πιστώσεις πληρωμών (ΠΠ) | β | 0 | 0 |Διοικητικές δαπάνες περιλαμβανόμενες στο ποσό αναφοράς[7] |Τεχνική και διοικητική βοήθεια (ΜΔΠ) | 8.2.4. | γ | 0 | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0 | 0 |Πιστώσεις πληρωμών | β+γ | 0 | 0 |Διοικητικές δαπάνες μη περιλαμβανόμενες στο ποσό αναφοράς[8] |Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0 | 0 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0 | 0 |Συνολικές ενδεικτικές δημοσιονομικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0 | 0 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0 | 0 |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[9] (δηλ. σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2009 | 2010 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκη που πρέπει να καλυφθεί βραχυπρόθεσμα ή μακροπρόθεσμαΗ οικονομία της Βοσνίας επλήγη σοβαρά από την παγκόσμια οικονομική και χρηματοπιστωτική κρίση. Η οικονομική ανάπτυξη άρχισε να επιβραδύνεται το τέταρτο τρίμηνο του 2008 και η παραγωγή αναμένεται να συρρικνωθεί κατά 3% το 2009. Παρά τη μείωση του ελλείμματος του ισοζυγίου τρεχουσών συναλλαγών, οι συνολικές ανάγκες εξωτερικής χρηματοδότησης παραμένουν υψηλές λόγω αύξησης των υποχρεώσεων αποπληρωμής του βραχυπρόθεσμου χρέους. Το ΔΝΤ διαπίστωσε κενό εξωτερικής χρηματοδότησης 433 εκατ. ευρώ το 2009 και 563 εκατ. Ευρώ το 2010, που πρόκειται να καλυφθεί από το ΔΝΤ, την Παγκόσμια Τράπεζα και επίσημους δωρητές. Ενώ το πρόγραμμα, σύμφωνα με τις τρέχουσες παραδοχές, αναμένεται να χρηματοδοτηθεί πλήρως το 2009 και 2011, παραμένει χρηματοδοτικό κενό το 2010 μετά την αναμενόμενη στήριξη εκ μέρους του ΔΝΤ και της Παγκόσμιας Τράπεζας, και εκτιμάται από το ΔΝΤ σε 130 εκατ. ευρώ περίπου, τα οποία πρόκειται εν μέρει να καλυφθούν από την Ευρωπαϊκή Κοινότητα (το υπόλοιπο ποσό των 30 εκατ. ευρώ θα καλυφθεί από τη Λέσχη του Λονδίνου).5.2. Προστιθέμενη αξία της κοινοτικής συμμετοχής, συνοχή της πρότασης με άλλα χρηματοδοτικά μέσα και πιθανή συνέργειαΗ Κοινοτική χρηματοδοτική συνδρομή αντικατοπτρίζει τη στρατηγική σημασία της χώρας ως δυνητικά υποψήφιας προς ένταξη στην ΕΕ. Η μακροοικονομική χρηματοδοτική συνδρομή αποτελεί κατάλληλο μέσο για τη συμπλήρωση της υφιστάμενης συνδρομής της Κοινότητας και συμβάλλει σε ένα πλήρως χρηματοδοτούμενο και υποστηριζόμενο από το ΔΝΤ πρόγραμμα οικονομικής σταθεροποίησης. Ως εκ τούτου, μπορούν να προκύψουν σημαντικές συνέργειες όσον αφορά τον αντίκτυπό της στην οικονομική μεταρρύθμιση και σταθεροποίηση.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και για την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Οι σχετικοί δείκτες είναι: τα «επίσημα αποθεματικά σε μήνες εισαγωγών αγαθών και υπηρεσιών» «αναμενόμενο αποτέλεσμα: «σταθεροποίηση ή αύξηση»)· και το «εξωτερικό χρέος ως ποσοστό του ΑΕΠ» (αναμενόμενο αποτέλεσμα: επίπεδο θεωρούμενο διατηρήσιμο με τη λήξη του τρέχοντος προγράμματος).5.4. Μέθοδος υλοποίησης (ενδεικτική)X Κεντρική διαχείρισηX απευθείας από την Επιτροπή( έμμεσα, με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς/οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθούν την υλοποίηση της δράσης βάσει των μέτρων μακροοικονομικής και διαρθρωτικής πολιτικής που θα συμφωνηθούν με τις αρχές της Βοσνίας σε μνημόνιο συμφωνίας. Οι αρχές της χώρας θα πρέπει να υποβάλλουν σε τακτική βάση έκθεση προς τις υπηρεσίες της Επιτροπής σχετικά με τα εν λόγω μέτρα. Η Αντιπροσωπεία της Ευρωπαϊκής Επιτροπής στο Σαράγεβο θα υποβάλλει επίσης τακτικές εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα.6.2. Αξιολόγηση6.2.1. Εκ των προτέρων αξιολόγησηΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη διοικητική μονάδα D1 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Πραγματοποιήθηκε το 2007 εκ των υστέρων αξιολόγηση σε προηγούμενη μακροοικονομική χρηματοδοτική συνδρομή προς τη Βοσνία-Ερζεγοβίνη. Εκ των υστέρων αξιολογήσεις πραγματοποιήθηκαν επίσης για άλλες χώρες των Δυτικών Βαλκανίων (Αλβανία, Πρώην Γιουγκοσλαβική Δημοκρατία της Μακεδονίας και Σερβία) και για δύο νέα ανεξάρτητα κράτη της πρώην Σοβιετικής Ένωσης (Αρμενία, Τατζικιστάν). Τα αποτελέσματα των αξιολογήσεων αυτών προσφέρουν ορισμένα χρήσιμα διδάγματα για την τρέχουσα πράξη υπέρ της Βοσνίας-Ερζεγοβίνης.6.2.3. Όροι και συχνότητα των μελλοντικών αξιολογήσεωνΠροβλέπεται ανεξάρτητη εκ των υστέρων αξιολόγηση της συνδρομής στη Βοσνία-Ερζεγοβίνη από εξωτερικούς συμβούλους, στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών Υποθέσεων.7. Μέτρα για την καταπολέμηση της απάτηςΟι υπηρεσίες της Επιτροπής έχουν θέσει σε εφαρμογή ένα μόνιμο πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που διέπει τον γενικό προϋπολογισμό των Ευρωπαϊκών ΚοινοτήτωνΣτη Βοσνία-Ερζεγοβίνη, οι υπηρεσίες της Επιτροπής αξιολόγησαν το 2004, με τη βοήθεια δεόντως εντεταλμένων εξωτερικών εμπειρογνωμόνων, την αξιοπιστία των χρηματοοικονομικών κυκλωμάτων και των διοικητικών διαδικασιών που συνδέονται με αυτό το είδος συνδρομής και κατέληξαν στο συμπέρασμα ότι το πλαίσιο των Υπουργείων Οικονομικών για τη συνετή οικονομική διαχείριση ήταν γενικά αποτελεσματικό και ότι το πλαίσιο της Κεντρικής Τράπεζας ήταν και αυτό αποτελεσματικό. Συγχρόνως, κατά την αξιολόγηση εντοπίστηκαν ορισμένοι τομείς στους οποίους θα μπορούσαν να επέλθουν βελτιώσεις, κυρίως όσον αφορά τους δημοσιονομικούς ελέγχους και τους εσωτερικούς λογιστικούς ελέγχους. Η Ευρωπαϊκή Επιτροπή θα αναθέσει σε εξωτερικούς συμβούλους τη διενέργεια νέας επιχειρησιακής αξιολόγησης. Τα αποτελέσματά της θα χρησιμοποιηθούν για τον καθορισμό των συγκεκριμένων μέτρων πολιτικής από τα οποία πρέπει να εξαρτηθεί η εκταμίευση της συνδρομής, με σκοπό την ενίσχυση της αποτελεσματικότητας, της διαφάνειας και της αξιοπιστίας των συστημάτων διαχείρισης των δημοσίων οικονομικών στη Βοσνία-Ερζεγοβίνη.Η προτεινόμενη νομική βάση για τη μακροοικονομική χρηματοδοτική συνδρομή προς τη Βοσνία-Ερζεγοβίνη περιλαμβάνει διάταξη σχετικά με μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και σε συμφωνία δανεισμού. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της αξιοπιστίας όσον αφορά τη χορηγούμενη συνδρομή. Η μακροοικονομική χρηματοδοτική συνδρομή θα υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)Έτος 2009 | Έτος n+1 | Έτος n+2 | Έτος n+3 | Έτος n+4 | Έτος n+5 |Μόνιμοι ή έκτακτοι υπάλληλοι[10] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[11] από το άρθρο XX 01 02 |Λοιπό προσωπικό[12] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών δανεισμού, επαφές με αρχές και Διεθνείς Χρηματοδοτικούς Οργανισμούς, παρακολούθηση οικονομικών και διαρθρωτικών πολιτικών της αποδέκτριας χώρας, διενέργεια αποστολών ελέγχου και σύνταξη εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |Άλλη τεχνική ή διοικητική βοήθεια |εσωτερική (intra muros) |εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,250 |Σύνολο τεχνικής και διοικητικής βοήθειας | 0,050 | 0,250 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςΕκατ. ευρώ (3 δεκαδικά ψηφία)Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός– Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός– Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |Έτος 2009 | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[14] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς |Τρεις αποστολές προσωπικού για ένα/δύο άτομα |[1] Άρθρο 5 του κανονισμού (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (κωδικοποιημένη έκδοση). Η τροφοδότηση προέρχεται από το κονδύλι «τροφοδότηση του ταμείου εγγυήσεων» (γραμμή προϋπολογισμού 01 04 01 14).[2] ΕΕ C […] της […], σ. […].[3] ΕΕ C […] της […], σ. […].[4] ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30ής Δεκεμβρίου 2006, σ. 1).[5] Κανονισμός (ΕΚ, Ευρατόμ) αριθ. 2342/2002 της Επιτροπής, ΕΕ L 357 της 31.12.2002, σ. 1.[6] Δαπάνες εκτός Κεφαλαίου xx 01 του σχετικού Τίτλου xx.[7] Δαπάνες του άρθρου xx 01 04 του Τίτλου xx.[8] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.[9] Βλ. σημεία 19 και 24 της διοργανικής συμφωνίας.[10] Οι δαπάνες του οποίου ΔΕΝ καλύπτονται από το ποσό αναφοράς.[11] Οι δαπάνες του οποίου ΔΕΝ καλύπτονται από το ποσό αναφοράς.[12] Οι δαπάνες του οποίου περιλαμβάνονται στο ποσό αναφοράς.[13] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[14] Προσδιορίστε τον τύπο επιτροπής και την ομάδα στην οποία ανήκει.